ועדת העבודה, הרווחה והבריאות, כנסת 18, פרוטוקול מספר 81, 2009-07-13 11:00

חיים כץ: בוקר טוב.

חיים כץ: אני מתכבד לפתוח את ישיבת ועדת העבודה והרווחה והבריאות וזה די חריג.

חיים כץ: אנחנו בתקופה של תקציב ושל חוק ההסדרים עושים דיון בנושא קטן-גדול מקומי.

חיים כץ: נושא קטן בהיקפים לאומיים, נושא גדול בהיקף מקומי או נקודתי.

חיים כץ: אנחנו עושים דיון המשך.

חיים כץ: עשינו פה דיון ראשוני שהיו נציגי משרד הבריאות שאני רואה אותם פה והיו נציגי אשל קרי ג'וינט, והיתה נציגה שדיברה שמה והיה הרופא המנהל.

חיים כץ: בישיבה הקודמת דיברו אנשים על היחס הטוב והתנאים הטובים שמקבלים המטופלים ודיברו על נכונות ללכת לקראת, ודיברו על 4 מיליון שקלים של גירעון.

חיים כץ: מהנכונות ללכת לקראת התברר לנו שבינתיים המנהל שכל כך הקדיש וכל כך תרם פוטר.

חיים כץ: הזמינו לקוחות או גופים פוטנציאלים להפריט את המקום וזו מההתחלה היתה המגמה של הג'וינט להפריט את המקום כשהם ראו כסף בעיניים ולא ראו אנשים בעיניים.

חיים כץ: לי ברור לאן מוליכה ההפרטה הזאת.

חיים כץ: הבעלים אשל פיטרו אותו בהינף יד.

חיים כץ: אמרו לו אתה הולך הביתה למה אתה יותר מדי טוב.

חיים כץ: הוא פוטר וברור לי ללא צל של ספק שמתוך 120 כמעט כולם מאלה שמרוויחים מעל שכר המינימום יפוטרו.

חיים כץ: ברור לי ושמענו שם שהיתה מגמה של ההסתדרות ללכת לתוכנית הבראה קשה.

חיים כץ: הסתכלתי מה זה תוכנית הבראה קשה וגיחכתי.

חיים כץ: פה חצי יום חופש, פה 4%, על מה אנחנו מדברים?

חיים כץ: מצד אחד לא רוצים אותנו, מצד שני ההסתדרות לא מבינה שיסגרו את המקום.

חיים כץ: מה זה 4%?

חיים כץ: מה זה הבדיחות האלה?

חיים כץ: הולכים לתוכנית הבראה קשה, העובדים שזה מקום הפרנסה שלהם ולא יהיה להם בצפת מקום פרנסה כזה בשכר כזה.

חיים כץ: אז הם מוותרים לפרק של שנה.

חיים כץ: אבל יש להם בית, יש להם פרנסה.

חיים כץ: לא יעזור שום דבר.

חיים כץ: אני בא משם.

חיים כץ: ומשרד הבריאות אני מקווה שלא ייתן יד למהלך הזה.

חיים כץ: המגמה של הישיבה הזאת לא לתת לאשל קרי ג'וינט לעשות כפי שהם רצו ולפרק את המקום.

חיים כץ: אני יושב פה כיושב ראש ועדת הבריאות ואני מול סגן השר ואני עוזר לא מעט.

חיים כץ: ואם אני אצטרך אני אבקש ממנו שיפעיל את מלוא השפעתו.

חיים כץ: שאם רוצים לסגור את המקום הזה שהמקום הזה ייסגר.

חיים כץ: ואף אחד לא יקבל שם קודים ואף אחד לא יפריט.

חיים כץ: ואז שיחשבו לאן שולחים את המטופלים.

חיים כץ: פה הגורמים השלטוניים צריכים לחשוב מעבר לקצה החוטם ולראות איך משמרים את המקום הזה שהוא מהווה מקום תעסוקה ל-120 איש והוא מהווה מקום אשפוז טוב.

חיים כץ: אם זה לא היה מקום אשפוז טוב, אם הייתם אומרים שהמטופלים לא מקבלים יחס הוגן הייתי מרים ידיים ואומר תסגרו.

חיים כץ: אבל המטופלים מקבלים יחס טוב.

חיים כץ: אז יש אנשים שמרוויחים בגלל עבודה קשה מעל שכר מינימום אז מה?

חיים כץ: אז צריך לתת את זה להעשיר מישהו אחר וכנראה שזה מקור לא אכזב, למה הגיעו כבר יותר מ-12 אנשים שרוצים להשקיע שם.

חיים כץ: אז למה?

חיים כץ: למה לעשות את זה?

חיים כץ: אני הייתי רוצה לשמוע את נציגי משרד הבריאות.

חיים כץ: איפה זה עומד בדיוק?

פנחס ברקמן: ראשית, כמו שאתה יודע משרד הבריאות קונה את השירותים.

פנחס ברקמן: אנחנו לא המנהלים של המקום.

פנחס ברקמן: אנחנו עושים בקרה על המקום.

פנחס ברקמן: משרד הבריאות אף פעם לא נכנס לנושא של ניהול של מוסד.

פנחס ברקמן: לא מעורבים בדברים האלה.

חיים כץ: מה יקרה אם משרד הבריאות יודיע לרוכשים הפוטנציאלים שהוא לא ייתן מטופלים למקום?

חיים כץ: לא פגעת בכלום.

חיים כץ: הם לא יקנו.

פנחס ברקמן: איפה ישכבו החולים?

חיים כץ: באותו בית חולים שיבינו שאין ברירה, באותו בית אשפוז שייכנסו למשא ומתן.

חיים כץ: פה אתה הולך לפתרון הקל.

חיים כץ: אתה הולך לשלוח הביתה.

חיים כץ: איפה ישכבו 120 העובדים?

חיים כץ: זו השאלה.

חיים כץ: לא איפה ישכבו המטופלים.

חיים כץ: אתה שולח את העובדים הביתה.

חיים כץ: ברגע שאתה תודיע לרוכשים שזאת תהיה הפנייה של הוועדה אליך שאתה לא תאשר את המקום, ברגע שאתה תודיע לרוכשים שאתה לא תשלח לשם אף מטופל, אני רוצה לראות אותם רוכשים.

חיים כץ: ואז תיתן זמן להסתדרות ולג'וינט ולמקום המפעיל להיכנס למשא ומתן יחד עם ועד העובדים ולראות איך אנחנו מצילים את הפרנסה וממשיכים לתת טיפול, למה אני יודע מה יקרה, אתה כמשרד הבריאות.

חיים כץ: אתה תעשה ביקורות ויבואו שם אנשים ויעבדו בשכר מינימום ואנשים לא יקבלו את היחס המתאים.

חיים כץ: ואנשים האלה שטיפלו יהיו בבית.

חיים כץ: ברור לי.

חיים כץ: אבל יהיה שקט.

חיים כץ: יהיו עוד כמה אנשים בהפרטה שיתעשרו וכולנו נהיה מאושרים ורחוק מהעין רחוק מהלב.

חיים כץ: אתם תבואו ותעשו את הביקורת ותעירו את ההערות שלכם והם ימשיכו לחגוג, וזאת לא המטרה של הוועדה הזאת.

חיים כץ: חברת הכנסת רחל אדטו.

רחל אדטו: אני נכנסתי לסיפור הזה של בית האבות כשהייתי בצפת לפני חודשיים שלושה, פנו אלי בנושא הזה.

רחל אדטו: שתי שאלות.

רחל אדטו: אחת, אתם בזמנו דיברתם עם משרד הגמלאים בכל הדבר הזה לקבל איזושהי עזרה, תמיכה וכדומה.

רחל אדטו: איפה זה עומד מבחינת משרד הגמלאים?

רחל אדטו: אתם בקשר איתם?

רחל אדטו: עכשיו אני חושבת שתפקיד משרד הבריאות בעניין הזה הוא מאוד מהותי מהטעם הפשוט, כמו שהבנתי אז מהנציגים של בית האבות באותה פעם 95% או מאה אחוז מהאנשים שנמצאים שם הם אנשים עם קודים.

רחל אדטו: כלומר זה לא בית אבות כמו שנמצא דיור מוגן בכל מקום אחר שיש לך גם משלמים בעצמם וגם כאלה שנמצאים עם קודים.

רחל אדטו: כלומר בסופו של דבר קודים זה שמשרד הבריאות מממן את החלק הארי של השהייה.

רחל אדטו: במוסד מוגן או מוסד סיעודי אתה יכול להגיד אני לוקח את ההורה שלי ומשלם 12 אלף שקל לחודש ואני מממן את זה ובחדרים ליד יש כאלה שמשרד הבריאות מממן את זה.

רחל אדטו: עכשיו בבית האבות הזה כל המטופלים הם מטופלים בשליטת משרד הבריאות בגלל שהם מופנים.

רחל אדטו: אין שם כאלה שמשלמים בעצמם.

רחל אדטו: אלה לא אנשים שבאים מתוך בחירה.

רחל אדטו: כי בעיר צפת מטבע האוכלוסייה אין מספיק אנשים שיכולים לממן בעצמם ואפילו אם הם כן יכולים אז הם לא הולכים לשם.

רחל אדטו: בית האבות הזה הוא בית אבות סיעודי שמממון על ידי משרד הבריאות.

רחל אדטו: ולכן מה שחיים אומר, רציתי לחזק אותו עוד יותר בקטע הזה שיש פה שליטה מוחלטת בסוג המטופלים שנמצאים שם ובהחלט אפשר לנווט את זה ולהגיד, אני כן מפנה, אני לא מפנה.

מרים בר גיורא: אני לא הדוברת של אשל אבל בשביל הגילוי הנאות בהנהלת אשל יושבים נציגים של משרדים שונים ביניהם משרד הרווחה ואני יושבת בהנהלת אשל ולכן כל דבר בא לדיון במסגרת הזאת של הנהלת אשל.

מרים בר גיורא: אני כאן לא מייצגת את אשל, אני מייצגת את משרד הרווחה.

מרים בר גיורא: אני מנהלת את השירות לזקן במשרד הרווחה.

מרים בר גיורא: אני מדברת על דעתו של המנכ"ל והשר.

מרים בר גיורא: אני נשלחתי על ידי המשרד לייצג אותו בדיון היום.

מרים בר גיורא: אני מקווה שכל דבר שאני אגיד אלה דברים שמקובלים על השר ועל המנכ"ל.

מרים בר גיורא: היו הרבה דיונים בנושא הזה.

מרים בר גיורא: בית אבות צפת הוא אחד מכ-150 בתי אבות שאנחנו נמצאים בהתקשרות כספית איתם לרכישת שירותים.

מרים בר גיורא: בנוסף הוא בין בתי האבות הציבוריים שקיימים בארץ שהמדינה השקיעה כסף בהקמה שלהם וכשאני מדברת המדינה זה כספי הביטוח הלאומי וגם כספי ג'וינט.

מרים בר גיורא: אבל גם כספי הביטוח הלאומי שיש לו את הקרנות שלו ואני מדברת על כמה סיעוד.

מרים בר גיורא: מי נתן כמה אני לא יכולה להגיד כרגע.

מרים בר גיורא: המקום מופעל כהקדש.

מרים בר גיורא: אנחנו כמשרד הרווחה אנחנו עושים מכרזים.

רחל אדטו: הקדש הרי זה משהו פיזי, זה הבניין.

רחל אדטו: זה המבנה.

מרים בר גיורא: לא.

מרים בר גיורא: זה גם צורת הניהול.

מרים בר גיורא: עכשיו לאורך שנים המקום פעל לשביעות רצוננו.

מרים בר גיורא: אנחנו מפקחים על המקום.

מרים בר גיורא: אנחנו מפנים זקנים למקום.

מרים בר גיורא: יש לנו בקרות קבועות על המקום.

מרים בר גיורא: בשנים האחרונות זה לא סיפור של שנה אחת, זה מספר שנים, שהם נכנסנו לחובות למעלה מ-4 מיליון שקל.

מרים בר גיורא: הם נכנסו לחובות שאני כאן אומרת לא מתוך מה שבדקתי אבל משערת כי אני יודעת איך מתנהלים מקומות אחרים שזה כתוצאה מניהול לקוי.

מרים בר גיורא: אני לא יכולה להגיד מעבר לכך.

מרים בר גיורא: אני יכולה להגיד לכם שבחמש שנים האחרונות מעט מאוד בתי אבות נסגרו.

מרים בר גיורא: אין לנו שום בעיה בהפניה של זקנים לבתי אבות.

מרים בר גיורא: היום יש כ-35 זקנים תשושים במקום.

מרים בר גיורא: יש לנו תקציב להפנות.

מרים בר גיורא: זה נכון שהיום פחות זקנים הולכים לבתי אבות כי יש שירותים בקהילה.

מרים בר גיורא: אבל לנו אין שום בעיה כספית בהפניה.

מרים בר גיורא: מי שרוצה ומי שצריך יכול להיכנס.

רחל אדטו: אני מוכרחה להגיב על המשפט האחרון.

רחל אדטו: מאחר ותוחלת החיים של האוכלוסייה הולך ועולה ומי כמוך יודע את זה ולכן יש יותר אנשים זקנים ואנשים מאריכים ימים ומטבע הדברים הם גם יותר חולים ולכן לא יכול להיות המשפט הזה שפחות אנשים הולכים לבתי אבות כי פשוט יש יותר אנשים זקנים מאשר היו פעם.

רחל אדטו: לכן זה משפט שקשה מאוד לקבל אותו.

מרים בר גיורא: יותר ויותר אנשים נשארים בקהילה.

מרים בר גיורא: יש היום מרכזי יום ואנשים נשארים בקהילה.

מרים בר גיורא: אם לפני חמש שנים אנחנו בתקציב שלנו היו בבתי אבות בארץ בכלל כארבעת אלפים זקנים היום יש כשלושת אלפים זקנים.

מרים בר גיורא: אני חוזרת לנושא של בית האבות בצפת.

מרים בר גיורא: המטרה שלנו ואפשר לגחך ולהגיד שזה לא נכון, המטרה שלנו במשרד הרווחה בשירות לזקן זה לתת את השירות הטוב ביותר לזקנים ולהפנות את הזקנים שזקוקים לסידור מוסדי לסידור מוסדי.

מרים בר גיורא: אכן לאורך זמן המקום התנהל בצורה טובה.

מרים בר גיורא: בפעם האחרונה שהיה צוות קבוע ויש לי את הדוח שהבאתי איתי לכאן שזה היה באמצע יוני היו תלונות של הדיירים על אוכל, על יחס, על פיטורים של עובדים, עובדת תעסוקה שהיתה מאוד קרובה אליהם, והדיירים עצמם שאנחנו יודעים שהם בדרך כלל דיירים שלא כל כך נוטים להתלונן כי הם תלויים במקום, הם התלוננו.

מרים בר גיורא: פנו לעובדים שלי שהגיעו למקום.

מרים בר גיורא: היתה מפקחת ארצית על בתי אבות.

מרים בר גיורא: היה מפקח המחוזי שהוא מפקח על המקום והם התלוננו, לא התביישו ליד המנהל.

מרים בר גיורא: והמנהל לא היה לו איך להגיב.

מרים בר גיורא: אבל זה באמת היה לאחרונה, בחודש האחרון.

מרים בר גיורא: לפני זה המקום התנהל כמו שצריך.

מרים בר גיורא: הבעיות הכספיות של המקום אנחנו לא יכולים לפתור.

חיים כץ: כל הבעיות התעוררו בין הישיבה האחרונה להיום.

חיים כץ: עד אז הכול היה בסדר.

חיים כץ: אבל כנראה שקיבלתם החלטות בגוף שאת באה ממנו כמנהלת או בצוות הניהולי שאת מטעם משרד הרווחה כנראה שקיבלתם החלטות, לא שיש לי ידע מוקדם, שאתם הולכים לרסק אותו בצורה הזאת.

חיים כץ: אולי התחלתם לקצץ ולגעת ולפגוע והפועל היוצא המנהל הביתה וכל מה שהיה טוב בשבועיים האלה או בחודש הזה התקלקל.

מרים בר גיורא: התשובה שלי היא לא.

מרים בר גיורא: אתם יכולים לקבל אותה או לא לקבל אותה.

מרים בר גיורא: אנחנו לא פגענו במקום.

מרים בר גיורא: אין לנו שום רצון לפגוע במקום.

מרים בר גיורא: ואנחנו לא מממנים מנהלים ולא מפטרים מנהלים.

מרים בר גיורא: אנחנו במצב הגרוע אם יש מנהל שהוא כושל אנחנו מתריעים בפני ההנהלה או בפני היזמים.

חיים כץ: עכשיו את מדברת בכובע של דירקטורית או בכובע של משרד הרווחה.

מרים בר גיורא: אני מדברת אך ורק כל הזמן בכובע של משרד הרווחה.

חיים כץ: אז נציגי אשל שאת חלק מההנהלה שם מפטרים.

חיים כץ: והם פיטרו את המנהל.

חיים כץ: הם גירשו אותו מהחדר.

חיים כץ: הם אמרו לו אתה גמרת.

חיים כץ: ואת חלק מההנהלה.

חיים כץ: את נושאת באחריות.

חיים כץ: מצד אחד את מדברת הפוך אבל את נושאת שם באחריות גברת.

מרים בר גיורא: נציגת אשל, לא נציגי אשל, יש לה מינוי מאז שנפתח המקום כחלק בהנהלה מטעם ההקדש.

מרים בר גיורא: ולכן היא נמצאת כחברה בהנהלה מטעם ההקדש ולא כאשל.

חיים כץ: את הבנת את המסר שאני רוצה להגיד?

מרים בר גיורא: כן.

מרים בר גיורא: אני שלחתי את המפקח שלנו כמשקיף היום לכל הנושא הזה של שינויים שמתכוננים לעשות כדי להבטיח שזה יהיה לטובת האנשים.

חיים כץ: מרים בר גיורא המטרה שלנו שתעצרי את השינויים שהולכים להיות ושתהיה הידברות בין ההסתדרות והעובדים.

חיים כץ: שינסו לשמר את המקום כמו שהוא.

חיים כץ: ואם המגמה שלכם להפריט מקומות שאתם נותנים רווחה אז יכול להיות שתנצחו במשחקון קטן ואתם תפסידו לכל אורך הדרך בוועדה הזאת.

חיים כץ: ואני אדווח לשר.

חיים כץ: אתם תפסידו לכל אורך הדרך בוועדה.

חיים כץ: שימי לב למה שאני אומר לך אני אדבר עם השר.

חיים כץ: יכול להיות שאת מובילה ניצחון קטן עם הפסד גדול.

חיים כץ: את תפסידי למשרד הרווחה את המשחק.

חיים כץ: תשמעי מה שאני אמרתי לך.

מרים בר גיורא: ההנחיה היתה להגיע להסדר עם העובדים.

מרים בר גיורא: המגמה היא לפטר.

חיים כץ: אנחנו מבקשים ממך וממשרד הבריאות להודיע ללקוחות הפוטנציאלים שעומדים לרכוש שאתם מודיעים להם שאתם מבקשים אורכה זמנית להגיע למשא ומתן עם העובדים, לראות איך מנהלים את העסק, ולא אתם לא תשלחו להם לקוחות.

חיים כץ: אני מדבר עם השר.

רחל אדטו: זה הרבה יותר חמור בקטע הזה דווקא בגלל שזה בצפת.

רחל אדטו: כי בצפת אם אתה מוציא 120 מטופלים אין מקום בקהילה.

רחל אדטו: תשושי נפש.

חיים כץ: את לוקחת 120 עובדים ובחלקם את עושה אותם גם כן מטופלים.

חיים כץ: התקפים, עניינים.

חיים כץ: אנחנו יכולים לבקש, להמליץ ואחר כך יש לנו את הכוח שלנו.

חיים כץ: במקרה דנן אני הבנתי את רוח הדברים של נציגת משרד הרווחה.

חיים כץ: עד כמה שאני מבין זה לא רוחו של השר.

חיים כץ: אבל אני אפנה לשר.

חיים כץ: אני אדבר עם השר.

חיים כץ: אני גם אפנה לסגן שר הבריאות ואני אגיד את מה שאני חושב.

חיים כץ: ולפני שאנחנו נעביר לנציגת משרד הגמלאים את רשות הדיבור הייתי רוצה לשמוע את מזכיר מועצת פועלי הגליל.

חיים כץ: תאיר את עיניי בשני דברים.

חיים כץ: אחד מה זו תוכנית ההבראה המצחיקה שעשיתם?

חיים כץ: מצחיק.

חיים כץ: ככה לא הולכים להבריא מקום.

חיים כץ: העובדים צריכים להשתתף בהבראת המקום.

חיים כץ: הם נלחמים על הפרנסה שלהם ואתה הנציג שלהם ולמה זה הגיע לאן שזה הגיע?

יונה פרטוק: אני יושב ראש גליל עליון בהסתדרות, מרחב גליל עליון, קריית שמונה, חצור, צפת, צומת שבע.

יונה פרטוק: זה המרחב שלנו.

יונה פרטוק: קודם כל אני חייב לציין לגבי נושא תוכנית ההבראה.

יונה פרטוק: כשתוכנית ההבראה נחתמה לפני 4 שנים היא עוררה שערורייה רבה.

יונה פרטוק: איך בהסתדרות הסכימו לוותר כשהמצב הכספי עוד היה סביר, הסכימו לוותר על 4%, הסכימו לוותר על הצמידות להסכם הקיבוצי של בית החולים, שזה מגזר ציבורי, שזה תנאים מועדפים על התנאים בבית האבות, הסכימו לוותר על ביגוד, הסכימו לוותר על דמי המחלה, הם עבדו לפי החוק.

יונה פרטוק: לפני כן הם קיבלו מלא.

יונה פרטוק: כתוצאה מכך שמקבלים מלא אז עובדים שיוצאים, ואתה חייב להיות בתקן, אז שילמו מלא גם לעובדים חלופיים שהגיעו ואז היתה הוצאה כפולה.

יונה פרטוק: הבנו את הנקודה.

יונה פרטוק: הסכמנו לוותר על דמי המחלה ולפיכך העובדים עובדים לפי חוק ימי מחלה.

יונה פרטוק: חופשה שנתית על פי חוק.

יונה פרטוק: לפני 4 שנים המקום התאזן ולפני חודשיים שלח לי מכתב יושב ראש הנאמנות וולף, אנחנו ברווח תפעולי.

יונה פרטוק: אמרתי לו, אתם ברווח תפעולי ובגירעון של 4 מיליון.

יונה פרטוק: כן.

יונה פרטוק: זאת אומרת שהעובדים הצליחו בקיזוז כן להתאזן.

יונה פרטוק: המקום התאזן.

יונה פרטוק: אבל חובות העבר לנלווים הסוציאליים ולספקים גרמו לגירעון.

יונה פרטוק: הסכמנו לשבת על הסכם קיבוצי חדש והיינו באמצע משא ומתן קיבוצי בנושא של הסכם חדש ומול עורך הדין.

יונה פרטוק: היינו אצל הממונה על יחסי עבודה והיתה התקדמות נאותה.

יונה פרטוק: קרה כאן דבר שהוא קצת הפוך.

יונה פרטוק: רבותיי, יש מגמה של אשל כמו שהיה בעכו.

יונה פרטוק: כל מה שאני שומע כאן מסביב זו התחסדות.

יונה פרטוק: יודעים בדיוק באשל מה המגמה.

יונה פרטוק: המגמה לעבור תהליך הפרטה, להעביר את המקום ליזם פרטי שיפעיל את המקום.

יונה פרטוק: איך יזם פרטי יכול להרוויח אם היום הגירעון 5.7 מיליון שקל?

יונה פרטוק: ראשית, הוא יקטין את מנות הבשר.

יונה פרטוק: גם בביקורת של משרד הבריאות.

יונה פרטוק: במקום רבע עוף אני אתן פחות.

יונה פרטוק: והדבר השני תוכנית ההבראה של היזם שיבוא על גב העובדים.

יונה פרטוק: מה היא אומרת?

יונה פרטוק: אנחנו כל היום מתווכחים איתה ועם עורכת הדין של אשל.

יונה פרטוק: היא אומרת לי תשמע ה-5.7 מיליון שקל, הרי הוא רוצה להרוויח, אם הוא יכניס 6 מיליון שקל ליזם הפרטי הוא רוצה להרוויח, איך הוא יכול להרוויח?

יונה פרטוק: הוא אומר הוא יעשה הסכם אישי מול כל עובד.

יונה פרטוק: הוא יעסיק אותם בשכר מינימום אני לא יודע מה.

יונה פרטוק: כל אלה מעל גיל 55 ברור לך שהם ילכו הביתה כי פה שריר בגיל 55 נחלש, גם המוח טיפה קהה.

יונה פרטוק: אני באתי היום ואמרתי לה, גברתי היקרה, את מבינה שתוכנית ההבראה 5.7 מיליון זה על חשבון העובדים.

יונה פרטוק: מה את מבקשת מהעובדים כרגע?

יונה פרטוק: שיורידו בשכר, שיעשו הסכם חדש.

יונה פרטוק: אני למעשה הולך לממן את היזם.

יונה פרטוק: אמרתי לה בשום פנים ואופן.

יונה פרטוק: ויותר מכך, היתה שיחת ועידה, עורכת הדין שלהם, את מבינה שהעובדים הם לא קניין של הנאמנות הזאת של ההקדש?

יונה פרטוק: מה ברור מאליו שאנחנו הולכים ומצטרפים לחבורה, ליזם הזה ועובדים איתו?

חיים כץ: אז מה הברירה שלך?

חיים כץ: אנשים לא יבואו לעבוד.

יונה פרטוק: אני אגיד את התשובה.

יונה פרטוק: ניהלנו משא ומתן להסכם קיבוצי חדש.

יונה פרטוק: העובדים מוכנים להוריד בשכר.

יונה פרטוק: לעבוד באותה מתכונת.

יונה פרטוק: לצמצם עלויות מנהלה שאנחנו לא יודעים אותם מהם.

יונה פרטוק: לפטר 4 או 5 או 6 שאנחנו יודעים שהם מיותרים וזה ליד ועד העובדים עשינו את הכול.

יונה פרטוק: ברגע שנעשה את זה אנחנו מאמינים שנגיע לאיזון תפעולי.

יונה פרטוק: הבעיה כרגע מישהו צריך לעזור בדחיפה הזאת של 4 מיליון האלה.

יונה פרטוק: יש חובות סוציאליים גדולים מאוד.

יונה פרטוק: הם חייבים לקרנות הפנסיה הותיקות והחדשות.

חיים כץ: עוד חצי שנה הם מאבדים את הזכויות שלהם.

יונה פרטוק: הם קיבלו כבר את המכתב ואנחנו הוצאנו התראה.

חיים כץ: אתם מאבדים זכויות של שנים.

חיים כץ: אם אתם תהיו מעל 24 חודש אתם תעברו מהקופות הותיקות לקופות החדשות.

חיים כץ: זאת אומרת הלכה לכם הפנסיה.

רחל אדטו: החובות האלה שאתה אומר, יש לך חוב להפרשות סוציאליות.

יונה פרטוק: יש לנו להפרשות סוציאליות.

יונה פרטוק: סדרי גודל של 4 מיליון ויש עוד 2 מיליון לעובדים.

יונה פרטוק: זה כולל קרנות השתלמות, קרן אור וקופות גמל, חצי הבראה של שנה שעברה.

יונה פרטוק: ספקים, בנקים.

יונה פרטוק: יש כ-3 וחצי מיליון לקרנות הפנסיה ולקרנות ההשתלמות.

יונה פרטוק: הוא הפך ללקוח מוגבל.

יונה פרטוק: היתה גם בעיה בהתנהלות ומה שאנחנו אומרים היום.

יונה פרטוק: היום מגיעים 11 או 12 יזמים.

יונה פרטוק: אני הודעתי שאני לא מקבל בשום מקרה את נושא היזמות.

יונה פרטוק: אז היא אמרה לי המקום ייסגר.

יונה פרטוק: מצד שני אנחנו חייבים להיכנס למשא ומתן כי אני אמרתי לאשל אם המטרה של אשל או ג'וינט הוא רווח, אם זאת המטרה של היהודים הציונים החביבים בחוץ לארץ להעביר כספים למדינת ישראל כדי להרוויח כסף שישאירו את הכסף שם.

יונה פרטוק: שיעשו כסף בארצות הברית.

יונה פרטוק: למה שיעשו כסף בצפת?

יונה פרטוק: מה זה האשל הזה?

יונה פרטוק: הרי יש מטרה לאותו הקדש.

יונה פרטוק: המטרה היא ציבורית, לשפר איכות חייו של קשיש.

יונה פרטוק: הם לא עומדים במטרה של אותו הקדש.

יונה פרטוק: רבותיי יש מטרה להקדש.

יונה פרטוק: המטרה של ההקדש היא שיפור תנאיו של הקשיש.

יונה פרטוק: צריך להגיד גם לג'וינט.

יונה פרטוק: אי אפשר להיות בעל הדעה בלי המאה.

יונה פרטוק: יושבים פה אנשים שהם בעלים גם הג'וינט וגם אשל שהם בעלי הדעה בלי שנותנים את המאה.

יונה פרטוק: תנו את המאה תקבלו את הדעה.

יונה פרטוק: אתם לא נותנים כלום ורוצים להביע ולפטר ולעשות תוכנית הבראה ולהעביר ליזם.

יונה פרטוק: תנו את ה-6 מיליון.

יונה פרטוק: בואו נכנס עם דף לבן.

יונה פרטוק: אז היא אומרת לי פטרו 40 איש.

יונה פרטוק: אז אמרתי לה גברתי היקרה אז פטרו 40 איש בג'וינט.

יונה פרטוק: אבל יש לנו כאן פריפריה ומצב מאוד קשה.

יונה פרטוק: לכן צריך להגיד לאנשים הטובים האלה שתורמים בחוץ לארץ שלא יודעים מה קורה כאן שיבואו וישמעו שהמטרה של אשל וג'וינט זה להרוויח כסף.

חיים כץ: מה שאתה אומר עכשיו לא יביא את המזור.

חיים כץ: אנחנו רוצים להביא מזור למקום.

חיים כץ: אנחנו רוצים לשמר את העובדים.

חיים כץ: אנחנו רוצים לקבל את מרווח הזמן שיוכל להיות משא ומתן בשביל לראות איך אנחנו משמרים את המקום.

שוקי אוחנה: אני רוצה לתת את הפן האחר, הפן של העיר צפת ועד כמה זה יכול להיות חמור המצב שאם בית האבות הזה ייסגר ותהיה תמונת מצב שהעובדים האלה ילכו הביתה.

שוקי אוחנה: כפתיח בית האבות הזה ומניסיון מאיזה סבא שהיה בבית האבות הזה הוא בית אבות מצוין.

שוקי אוחנה: הרמה שם, העובדים עובדים טובים.

שוקי אוחנה: יש טיפול טוב מאוד בקשישים.

שוקי אוחנה: לאורך הזמן אנחנו רואים את התשבחות שהם מקבלים.

שוקי אוחנה: הילדים לא רוצים להוציא את ההורים משם.

שוקי אוחנה: נהפוך הוא.

שוקי אוחנה: הם רוצים להמשיך.

שוקי אוחנה: מה שקרה שבשנים האחרונות היה מצב של הנהלה וניהול כושל שהסיקו את המסקנות מה שהסיקו בשיתוף הועד או ההסתדרות.

שוקי אוחנה: אנחנו צריכים לצאת מכאן עם איזשהו פתרון.

שוקי אוחנה: אני יודע שעשו כברת דרך ארוכה גם ועד העובדים בשיתוף עם עיריית צפת על מנת לשפר וללכת לתהליכים כדי שהמקום הזה לא ייסגר או לחילופין לא יופרט.

שוקי אוחנה: אנחנו מבינים את המשמעות של הפרטה.

שוקי אוחנה: אין מקומות תעסוקה בצפת.

שוקי אוחנה: המצב בצפת כל כך קשה, מעל 40% מתחת לקו העוני, וזה רק יכניס למעגל חוסר התעסוקה בעיר.

שוקי אוחנה: חייב להיות פה איזשהו סיוע גם מהאוצר או מכל מקום אחר.

שוקי אוחנה: לא הכול חייב להיות על גב העובדים.

שוקי אוחנה: אני לא יודע עד כמה הוועדה יכולה לדחוף את העניין הזה.

שוקי אוחנה: אבל אנחנו מבקשים סיוע.

שוקי אוחנה: העובדים יתרמו.

שוקי אוחנה: אל תתנו יד לג'וינט להפריט את המקום.

שוקי אוחנה: העובדים האלה כבר הקריבו לא מעט אבל הם מוכנים לתת עוד כדי באמת לשמור על הבית.

רחל אדטו: תוד כדי שהוא דיבר על הקדש, האסוציאציה הראשונית שהיתה לי בעניין הזה היתה מה שקרה בבית חולים ביקור חולים בירושלים.

רחל אדטו: ביקור חולים בירושלים גם הוא הקדש.

רחל אדטו: באותו מצב גם הוא עמד לפני סגירה כאשר עיקר הבעיה שלו מעבר לניהול הכושל זה היו חובות אדירים שהיו לעובדים שלא שילמו עבורם פנסיה וזכויות סוציאליות הרבה זמן.

רחל אדטו: אמנם בא גיידמאק ותחת צו בית משפט הגיעו לדרך שבה שמרו על זכויות העובדים.

רחל אדטו: השאלה היא אם זה יגיע לגוף פרטי שרוצה להשקיע ולנהל את המקום הזה.

רחל אדטו: הרי ניתן לנהל משא ומתן.

רחל אדטו: גוף פרטי יוכל לנהל את המקום הזה מותנה בכך שאתה תשמור על זכויות העובדים.

חיים כץ: אני לא תמים לגמרי במשחק הזה.

חיים כץ: לא יבוא בן אדם לגוף שלכאורה שעכשיו הוא מאוזן תפעולית אבל הוא גרם להפסדים והוא יוציא מכיסו 6 מיליון והוא יכסה את הגירעון והוא יכנס למקום.

חיים כץ: הוא מוכן לשלם את חובות העבר אבל הוא לוקח את כל העובדים לשחיטה.

חיים כץ: מיידית.

חיים כץ: הייתי רוצה לשמוע את סגן ראש עיריית צפת.

פנחס קלך: אני מצטרף לרוב הדברים של ידידי שוקי אוחנה.

פנחס קלך: שני הדברים החשובים לנו ביותר בעירייה שזו עירייה שעובדת תחת חשב מלווה עם תוכנית הבראה קשה.

פנחס קלך: יש לנו מספיק בעיות.

פנחס קלך: ברור שעוד 120 עובדים שיפוטרו חס ושלום בעיר הזאת זה אסון לעיר.

פנחס קלך: מאידך גם לסגור את בית האבות כפי שהמנהל הקודם ניסה לעשות בשבוע שעבר זה גם אסון.

פנחס קלך: השאלה היא מה האלטרנטיבה.

פנחס קלך: בישיבה הקודמת דובר שנלך לתוכנית הבראה קשה יותר אבל אני לא רואה שזז כאן משהו.

חיים כץ: אבל בינתיים פוטר המנהל ובינתיים התחילו צעדי המכירה.

דבורה נאמן: אני מטפלת.

דבורה נאמן: חברת ועד.

דבורה נאמן: הוא החליט בוקר אחד שהוא סוגר את בית האבות בעוד יומיים.

דבורה נאמן: מנהל בית אבות.

דבורה נאמן: בא הג'וינט ומשרד הבריאות, אמרו לו תצא לחופשה.

דבורה נאמן: לא פיטרו אותו עדיין.

פנחס קלך: המטרה העיקרית שלנו כעירייה זה שבית האבות ימשיך לתפקד.

חיים כץ: אתם מוכנים לשים כסף?

פנחס קלך: אין לנו.

פנחס קלך: אנחנו מאוד רוצים.

פנחס קלך: אנחנו יכולים לשים ערבויות אם צריך.

פנחס קלך: אם אין אפשרות אחרת רק הפרטה אין ברירה.

גלית לוי: אני נציגת המשרד לענייני גמלאים.

גלית לוי: דאגתו של המשרד זה הטיפול בקשיש.

גלית לוי: מעבר לקריאה לעשות כל שביכולתנו למנוע את הסגירה ואת ההפרטה של אותו מוסד המשרד פנה בזמנו גם לאשל וגם לג'וינט וגם לאוצר בעניין הערבויות.

גדעון בן ישראל: אני רוצה לעמוד על היבט אחד שלא הודגש פה במידה מספקת.

גדעון בן ישראל: יש תהליך ובמצב של מיתון התהליך הזה עלול לגרור שעל חשבון הזקנים יעשו כל מיני קומבינציות ויורידו את רמת החיים של הגמלאים.

גדעון בן ישראל: אני חושש מהתהליך הזה.

גדעון בן ישראל: כשמישהו אומר הפרטה הכוונה היא לגזול מהם חלק מהארוחה.

גדעון בן ישראל: צריך לומר לג'וינט שלא יכול להיות שהם יפקירו את הזקנים והם קוראים לזה הפרטה.

גדעון בן ישראל: אני רוצה לחזק את ידיו של יושב הראש.

גדעון בן ישראל: הג'וינט די רגיש לדעת הקהל.

גדעון בן ישראל: הג'וינט איננו מעסיק רגיל.

חיים כץ: הייתי רוצה לשמוע לסיכום את דברי יושב ראש ועד העובדים.

קונסטנטין טרטיאקוב: אנחנו התקשרנו לחברת אשל.

קונסטנטין טרטיאקוב: יש לנו ניהול שהכספים שלנו לוקחים מהקופות שלנו ומעבירים לקופות של המוסד לחובות.

קונסטנטין טרטיאקוב: מורדים בתלוש כסף.

קונסטנטין טרטיאקוב: באה אלינו חברת אשל ואומרת, אנחנו מביאים לכם בן אדם שישלם את כל החוב ואתם תצטרכו לשלם פי שניים מהחוב.

קונסטנטין טרטיאקוב: האוכלוסייה שעובדת אצלנו במוסד 45% מעל גיל 55 בשכר של 25 שקל לשעה.

קונסטנטין טרטיאקוב: היתה עמלה משפחתית.

קונסטנטין טרטיאקוב: מנהלת אדמינסטרטיבית פעלה.

שוקי אוחנה: השומן היה בהנהלה.

קונסטנטין: לא עושים שום דבר במוסד.

קונסטנטין: בהנהלה המשכורות הכי גדולות.

חיים כץ: אתה כנציג ועד ויש את נציגי ההסתדרות שמוכנים ללכת לתוכנית קשה שיהיה לכם מקום עבודה.

חיים כץ: ואם לא תלכו על תוכנית לא יהיה לכם מקום עבודה.

חיים כץ: זה השיקול שצריך ללכת פה.

קונסטנטין: אותם אנשים מעל גיל 55 שתרמו 30 שנה בעבודה הזאת באים אומרים להם, אין לכם ותק.

קונסטנטין: תלכו הביתה בגיל 55.

יונה פרטוק: אני תמיד שמח שאדם שבא מקרב העובדים מקבל תפקיד.

יונה פרטוק: אני אומר עכשיו בפורום הזה שההסתדרות יחד עם ועד עובדים תלך לכל תוכנית הבראה קשה כמו שקיבלנו את ההחלטות ואנחנו נעשה את הכול שהמקום הזה יעבוד ואני מוכן לעשות את התוכנית הזאת כבר היום לשנתיים ועוד שנתיים כמו שאמרנו לממונה על יחסי עבודה הגברת אהובה מטסרו.

יונה פרטוק: לגבי חובות העבר.

יונה פרטוק: כאן נצטרך סיוע של המוסדות.

יונה פרטוק: אולי של אשל, של הג'וינט.

יונה פרטוק: צריך לבדוק את זה.

חיים כץ: תודה רבה.

חיים כץ: קודם כל צריך לראות איך אנחנו יוצרים את ההמשכיות.

חיים כץ: הוועדה תובעת ממשרד הבריאות והרווחה ומאחר ויש לנו פה גם חברת הנהלת ג'וינט אשל, אז גם אשל, להפסיק לאלתר את שיתוף הפעולה בכל הנוגע להפניית קשישים סיעודיים לבית אבות סוכת שלום בצפת.

חיים כץ: להפסיק לאלתר.

חיים כץ: הוועדה תובעת מג'וינט אשל להפסיק לאלתר את תהליך הפרטת בית האבות סוכת שלום בצפת.

חיים כץ: הוועדה קוראת לג'וינט ולאשל להבטיח את זכויותיהם ומעמדם של העובדים בסוכת שלום ולפתוח בתוכנית הבראה שלא תבוא על חשבון הקשישים הסיעודיים והעובדים במקום.

חיים כץ: הוועדה קוראת להסתדרות הכללית החדשה לבוא בדברים עם נציגי הג'וינט אשל ולהגיע להבנות בדבר הסכם קיבוצי חדש שייתן מענה, שימנע את סגירת המקום או את הפרטתו.

חיים כץ: הוועדה תוציא מכתבים ברוח הדברים האלה לשר הבריאות ולשר הרווחה.

חיים כץ: הוועדה קוראת לעובדים לשתף פעולה ולתרום את חלקם לתוכנית ההבראה שתמנע כאמור את סגירת המקום.

חיים כץ: לאור הבנת הוועדה על המצב התעסוקה בצפת והגליל הוועדה קוראת לגופים הנוגעים בדבר לעשות כל דבר על מנת לשמר את בית האבות לטובת המטופלים ולטובת העובדים ולטובת התעסוקה בצפת.

חיים כץ: תודה רבה.

חיים כץ: הישיבה נעולה.